
                                                                   AL

  CAMEREI DEPUTAȚILOR
Vă înaintăm, alăturat, RAPORTUL asupra Propunerii legislative pentru modificarea Ordonanței Guvernului nr.2/2001 privind regimul juridic al contravențiilor, publicată în Monitorul Oficial nr. 410 din 25 iulie 2001 (republicată), cu modificările și completările ulterioare, trimisă cu adresa nr. Pl - x 603 din 22   octombrie 2018 și înregistrată cu nr. 4c-13/946 din 23 octombrie 2018.
În raport cu obiectul şi conţinutul său, propunerea legislativă face parte din categoria legilor ordinare.

PREŞEDINTE,
                                             Laura – Cătălina Vicol - Ciorbă

RAPORT 

asupra Propunerii legislative pentru modificarea Ordonanței Guvernului nr.2/2001 privind regimul juridic al contravențiilor, publicată în Monitorul Oficial nr. 410 din 25 iulie 2001 (republicată), cu modificările și completările ulterioare
În conformitate cu prevederile art. 95 din Regulamentul Camerei Deputaților, republicat, cu modificările și completările ulterioare, Comisia juridică, de disciplină și imunități a fost sesizată, în fond, cu Propunerea legislativă pentru modificarea Ordonanței Guvernului nr.2/2001 privind regimul juridic al contravențiilor, publicată în Monitorul Oficial nr. 410 din 25 iulie 2001 (republicată), cu modificările și completările ulterioare, trimisă cu adresa nr. Pl -x 603 din 22 octombrie 2018 și  înregistrată cu nr. 4c-13/946 din 23 octombrie 2018.

Potrivit prevederilor art. 75 din Constituția României, republicată și ale art. 92 alin. (9) pct. 1 din Regulamentul Camerei Deputaților, republicat, cu modificările și completările ulterioare, Camera  Deputaților este Cameră decizională.
Senatul, în calitate de primă Cameră sesizată, a respins propunerea legislativă  în ședința din 17 octombrie 2018. 


Consiliul Legislativ, prin avizul nr. 523 din 30 mai 2018, a avizat favorabil, inițiativa legislativă, cu observații și propuneri.

Guvernul României a transmis trei puncte de vedere, din anii 2018, 2020 și 2021 prin care nu susține adoptarea propunerii legislative.
Comisia pentru administrație publică și amenajarea teritoriului a avizat favorabil propunerea legislativă cu avizul nr. 4c-7/515 din 6 noiembrie 2018.
Comisia pentru drepturile omului, culte și problemele minorităților naționale a avizat favorabil propunerea legislativă prin avizul nr. 4c-5/536 din 7 noiembrie 2018.
Propunerea legislativă are ca obiect de reglementare: modificarea Ordonanţei Guvernului nr.2/2001, în sensul înlocuirii termenului de 48 de ore prevăzut la art.28 alin.(1), în care contravenientul are posibilitatea de a achita jumătate din minimul amenzii prevăzute de actul normativ, cu un termen de 15 zile lucrătoare. Totodată, se propune, într-un termen de 3 luni de la publicarea prezentei legi, modificarea sau completarea actelor normative în vigoare, prin care se stabilesc contravenții.
În conformitate cu prevederile art. 62 din Regulamentul Camerei Deputaților, republicat, cu modificările și completările ulterioare, membrii Comisiei au examinat inițiativa legislativă, expunerea de motive, punctele de vedere ale Guvernului României și   avizul Consiliului Legislativ în ședința desfășurată în sistem mixt (fizic/online) din 1 martie 2022. 

La dezbateri, membrii Comisiei juridice, de disciplină și imunități au fost prezenți conform listei de prezență.
Ca urmare a dezbaterilor, membrii Comisiei juridice, de disciplină și imunități au hotărât, cu majoritate de voturi, să supună plenului Camerei Deputaților respingerea Propunerii legislative pentru modificarea Ordonanței Guvernului nr.2/2001 privind regimul juridic al contravențiilor, publicată în Monitorul Oficial nr. 410 din 25 iulie 2001 (republicată), cu modificările și completările ulterioare .
În raport cu obiectul și conținutul reglementării, propunerea legislativă face parte din categoria legilor ordinare.

                      PREŞEDINTE,                                                 SECRETAR,

    Laura – Cătălina Vicol - Ciorbă                                 Ladányi László-Zsolt

Consilier parlamentar, Paul Șerban

